พิกุลทอง (2545)

ละครไทยจักรๆ วงศ์ๆ

แก้วกัลยาณี (บทโทรทัศน์)

***พิกุลทอง*** เป็นละครโทรทัศน์จักรๆวงศ์ๆ ไทยที่ออกอากาศในปี พ.ศ. 2545 โดยดัดแปลงเนื้อหาจากเทพนิยายวัดเกาะ โดย บุราณ เป็นการรีเมคครั้งที่ 2 จากเรื่อง เจ้าหญิงพิกุลทอง เรื่องนี้ออกอากาศต่อจากละครเรื่อง วงษ์สวรรค์ กำกับการแสดงโดย **เทพ มนตรี** นำแสดงโดย ไชยา มิตรชัย, มาติกา อรรถกรศิริโพธิ์, บุศรา เบญจวัฒน์, คณธร ฟักทองผล, ชนากาญจน์ ผิวงาม เริ่มออกอากาศเป็นในวันที่ 26 ตุลาคม พ.ศ. 2545 - 2 กุมภาพันธ์ พ.ศ. 2546 ทางช่อง สถานีวิทยุโทรทัศน์สีกองทัพบก ช่อง 7 เมื่อละครเรื่องนี้จบลง ละครเรื่องต่อไปที่ออกอากาศคือ ยอพระกลิ่น

## เนื้อเรื่องย่อ

เจ้าหญิงพิกุลทอง เป็นธิดาของ "กษัตริย์ยศกานต์" กับพระมเหสี คือ "นางพิกุลจันทรา" ผู้ครองเมืองสรรพบุรี (ต้นฉบับสมุดข่อยเขียนว่าเมือง สันทบุรี) เมื่อย่างเข้าวัยรุ่นสาว ความงามของนางเป็นที่เลื่องลือว่ายากที่จะหาผู้หญิงคนใดเสมอเหมือนได้ ซึ่งนอกจากเวลาพูดกับใครจะมีดอกพิกุลทองร่วงจากปาก แล้วยังมีเส้นผมที่หอมอีกด้วย วันหนึ่งนางพิกุลทองเกิดร้อนรุ่มกลุ้มอุรา จึงได้ลาท้าวสัณนุราชไปเล่นน้ำกับพระพี่เลี้ยงในลำธาร ท้าวสัณนุราชจึงให้วางตาข่ายและทุ่นไว้รอบท่าน้ำ เพราะโหรทำนายว่านางจะต้องพลัดพรากจากเมือง

จะกล่าวถึงพญาแร้งชื่อว่า "ท้าวสุบรรณปักษา" บินมาเห็นซากสุนัขเน่าจึงโฉบนำกลับไปจิกกินลอยมาใกล้บริเวณที่นางพิกุลทองกับพี่เลี้ยงเล่นน้ำอยู่ นางพิกุลทองได้กลิ่นเหม็นเน่าจึงใช้ให้พี่เลี้ยงไปดูก็พบพญาแร้งกำลังกินซากนั้นอยู่จึงได้พากันด่าว่าแล้วขับไล่ด้วยคำหยาบช้าต่างๆ นานา ฝ่ายท้าวปักษาก็โกรธจัดกล่าวว่า สุนัขเน่านี้ คือ อาหารของตนอยู่แล้ว นางพิกุลทองเป็นลูกเจ้าท้าวพระยาไม่น่ามากล่าวเจรจาด่าว่าขับไล่ตนเช่นนี้ว่าแล้วก็บินหนีไป แต่ท้าวปักษีก็ยังคิดจะแก้แค้นนางพิกุลทองให้ได้จึงออกอุบายแปลงกายเป็นหนุ่มรูปงามไปขออาศัยอยู่ที่กระท่อมท้ายสวนขวัญของเมืองสรรพบุรี แล้วคอยเนรมิตทองคำให้ 2 ตายายใช้จนร่ำรวย โดยบอกว่าตนไปพบตอนขุดเผือกมัน อยู่มาวันหนึ่งจึงรบเร้าขอให้ 2 ตายายเข้าไปสู่ขอนางพิกุลทองมาเป็นภรรยา 2 ตายายฟังแล้วหัวใจแทบวายกล่าวว่าคิดเกินตัวอย่างนี้จะถูกประหารเจ็ดชั่วโคตร ท้าวปักษาแปลงจึงแสร้งทำเป็นตรอมใจใกล้ตาย 2 ตายายจึงจำใจเข้าไปทูลสู่ขอนางพิกุลทองจากกษัตริย์ยศกานต์ พระองค์ได้ทราบความดังกล่าวก็กริ้วจัด กล่าวว่าถ้าคิดว่าหลานชายมีบุญวาสนาจะได้คู่กับนางจริงใกล้สร้างสะพานเงินสะพานทองจากท้ายสวนมาถึงพระราชวังภายใน 3 วันมิเช่นนั้นจะประหารทั้งโคตร 2 ตายายหลังจากกลับมาถึงบ้านแล้วก็นั่งซึม เอาแต่ร้องไห้แล้วต่อว่าท้าวปักษาที่หาเรื่องเดือดร้อนมาให้ตน ครั้นท้าวปักษาได้ทราบเรื่องต้องสร้างสะพานทองแล้วจึงกล่าวปลอบใจว่าถ้าตนทำไม่เสร็จจะยอมตายแทน 2 ตายายจึงค่อยโล่งใจบ้าง พอตกค่ำท้าวปักษาก็บอกว่าจะขอออกไปทำธุระข้างนอกจากนั้นก็แปลงเป็นพญาแร้งขนาดมหึมาบินกลับไปยังเขานินทะกาลา แล้วเกณฑ์ไพร่พลทั้งหลายให้มาช่วยสร้างสะพานจนแล้วเสร็จ

## นักแสดง

**นักแสดงนำ**

* ไชยา มิตรชัย รับบท เจ้าชายพิชัยมงกุฏ
* มาติกา อรรถกรศิริโพธิ์ รับบท เจ้าหญิงพิกุลทอง
* กานต์มณี ลือชัยสกุลฤทธิ์ รับบท นางยักษ์กาขาว
* ชินดำ กังสดาน รับบท ท้าวสุบรรณปักษา (พญาแร้ง)
* บุศรา เบญจวัฒน์ รับบท ชบา

**เมืองสันทบุรี**

* คณธร ฟักทองผล รับบท กษัตริย์ยศกานต์
* ชนากาญจน์ ผิวงาม รับบท พระนางจันทรามาศ
* สุรจิต บุญญานนท์ รับบท การเวก
* สุระ มูรธานนท์ รับบท อำมาตย์สิงหรา
* พัชรี เสงี่ยมลักษณ์ รับบท คุณท้าวห้องเครื่อง
* สามารถ พยัคฆ์อรุณ รับบท ตามั่น/ หมื่นมั่นสัตยา

**นครพระมงกุฏ**

* ศุภชัย เธียรอนันต์ รับบท กษัตริย์สังข์ศิลป์ชัย
* ธิดา ธีรรัตน์ รับบท พระนางศรีสุพรรณ

**นักแสดงรับเชิญ**

* ทิชานนท์ นิลตระกาล รับบท แม่ย่านางเรือ
* ประสิทธิ์ พุฒซ้อน รับบท พญายักษ์วิรุณจักร
* สุชาลักษณ์ ศิขรินทร์ รับบท พระแม่อัคคี
* สมหญิง จุมพิมาย รับบท พระแม่ธรณี
* ชุมพร เทพพิทักษ์ รับบท พระโหราธิบดี
* สมยศ เปรมอนันต์ รับบท หมื่นว่อง
* นพวัธน์ ปิ่นแดง รับบท หมื่นไว
* ทัศนีย์ สีดาสมุทร์ รับบท นางพยอมยง/ พระนม
* คทาทัตก์ คุ้มแพรวพรรณ รับบท หมื่นวัง
* พนม พลราชม รับบท หมื่นทรง
* บริมาส ข่มอารมณ์ รับบท หมื่นอาสา
* รอง เค้ามูลคดี รับบท อำมาตย์สุระ
* ศา สนามม้า รับบท หมื่นสรรเสริญ
* อำนวย อินทร์จันทร์ รับบท หมื่นอมตะ
* เยาวเรศ นิสากร รับบท คุณท้าวดารา
* ปทุมวดี โสภาพรรณ รับบท คุณท้าว
* จันทนา ศิริผล รับบท หมอหลวง
* อัญชลี ไชยศิริ รับบท นางกำนัลบัวผัน
* น้อย โพธิ์งาม รับบท นางกำนัลบัวเผื่อน
* จิตติมา กีกะแก้ว รับบท นางอรุณวดี
* คมสัน สุริยา รับบท ตาเฒ่า